સઈ સુતાર વાંઝા નાઘેર લીગના પ્રથમ રાઉન્ડમાં હાર મેળવ્યા બાદ આ વખતે જીતના ઇરાદાથી પ્રથમ બૅટિંગ માટે મેદાનમાં ઊતરી હતી. તેમનો ઇરાદો મજબૂત હતો, પરંતુ બૅટ્સમેનોના બૅટમાંથી શૉટ નબળા નીકળતા હતા ત્યારે બીજી ઓવરના ચોથા બૉલમાં સ્કોર માત્ર ૪ રન હતો ત્યારે પ્રથમ વિકેટ પડતાં ટીમ ટેન્શનમાં આવી ગઈ હતી. ઘોઘારી વીસા શ્રીમાળી જૈનની ચુસ્ત બોલિંગ સામે ૪ ઓવરના અંતે બે વિકેટના ભોગે માત્ર ૧૭ રન થતાં ટીમનું ટોટલ વધુ થાય એમ લાગતું નહોતું, પરંતુ ચોથા અને પાંચમા ક્રમે આવેલા અનુક્રમે ધવલ પઢિયાર (૨૯) અને હિરેન વાઘેલા (૧૫)એ સારાએવા સ્ટ્રોક મારીને ટીમના સ્કોરને ૧૦ ઓવરના અંતે પાંચ વિકેટે ૮૩ પર પહોંચાડ્યો હતો.